Luděk Marold

**Luděk Marold** (* 7. august 1865, Praha – † 1. december 1898, Královské Vinohrady) bol český maliar a&nbsp;ilustrátor, ktorý vytvoril panorámu *Bitka pri Lipanoch*.

## Životopis
Luděk Marold osirel veľmi skoro, jeho otec zomrel v&nbsp;rakúsko-pruskej vojne roku 1866 a matka o šesť rokov neskôr. Už v&nbsp;16&nbsp;rokoch ho prijali na pražskú Akadémiu výtvarných umení, kde však vydržal len rok. Jeho ďalším študijným miestom bol Mníchov. Stretol sa tu s&nbsp;mnohými Čechmi (Alfons Mucha a&nbsp;ďalší) a&nbsp;zaznamenával prvé úspechy s&nbsp;kresbami, ktoré zachytávajú výstižne skutočnosť. Okrem publikovania v&nbsp;českých (Světozor) a&nbsp;nemeckých časopisoch sa ako dvadsaťjeden ročný pokúsil ilustrovať román Pan markýz od Serváca Hellera. 
  
V roku 1887 sa Marold vrátil do Prahy, kde pracoval v ateliéri Maxa Pirnera a stal sa redaktorom Spolku Mánes, ktorému predsedal Mikoláš Aleš. O rok neskôr zaujal svojim pozorovacím talentom, ktorý využil v niekoľkých obrazoch (olejomaľba *Z vaječného trhu*) a v roku 1889 odišiel do Paríža, kde čoskoro prišiel kvôli svojej nestálosti o štátne štipendium a spriatelil sa s Vojtěchom Hynaisom. Rýchlo sa uchytil vďaka svojim ilustráciám cudzojazyčnej a českej literatúry (Erbenov Vodník). Na medzinárodnej výstave v Mníchove ho v roku 1892 za ilustrácie ocenili zlatou medailou. Ani v Paríži však nezabúdal Marold na obrazy, na ktorých tentokrát zobrazoval momentky z francúzskeho prostredia. Priblížil sa dekoratívnemu štýlu secesie, bez toho aby sa stával len popisným. Začal dostávať aj ponuky na tvorbu plagátov.

V roku 1898 dostal medailu za akvarely, ktoré zakúpila pruská vláda. V tom čase sa už znova nachádzal v Prahe, kde vytvoril plagát *Náš dom v asanácii* pre spevohru. Výstavu architektúry a inžinierstva ozdobila jeho panoráma *Bitka pri Lipanoch*. V rovnakom roku ale zomrel a súborná výstava jeho prác sa uskutočnila v Česku až v roku 1899.

### Rodinný život
V roku 1891 sa v Paríži oženil so Zdenou Makovskou (* 1873). 8. decembra 1891 roku sa im v Paríži narodil syn Ludvík. Syn Ludvík (Luděk) sa tiež stal akademickým maliarom, v roku 1914 sa oženil s Tereziou Jockelovou.

## Dielo
### Panoráma Bitka pri Lipanoch

Základom 11 metrov vysokého a&nbsp;95 metrov širokého obrazu sa stali skice, ktoré boli vytvorené priamo pri&nbsp;Lipanoch. Bitka pri Lipanoch bola zlomovou udalosťou husitských vojen, ale pre Marolda bola táto historická téma značne netradičná. Spolupracoval na ňom s krajinárom Jansom, scénickým výtvarníkom Štapferom, koloristom Hilšerom a maliarom koní Vacátkom. 

Panorámu doplnilo aj popredie s reálnymi predmetmi (husitským vozom), ktoré navodilo celkovú ilúziu trojrozmerného priestoru. Vytvorili pre ňu špeciálny drevený kruhový pavilón, ale už po desiatich rokoch ho previezli do budovy s pôdorysom v tvare dvanásťuholníka. Nová budova už stála na dnešnom mieste na pražskom Výstavišti, ale kvalitnú ochranu dostala panoráma až v murovanej budove, ktorú dostavali pri príležitosti 500. výročia bitky pri Lipanoch v roku 1934. Obraz už bol niekoľkokrát reštaurovaný, naposledy roku 2002 po povodniach.

## Galéria

Image: Ludek Marold - Portrait of Painter Karel Raska 016.jpg | *Portrét malíře Karla Rašky*
Image: Ludek_Marold_-_Zelinarsky_trh_v_Parizi.jpg |*Zelinářský trh v Paříži*
File: MaroldVajecnyTrh.jpg |*Vaječný trh v Praze (1888)*
File: Marold Prekvapeni.jpg |*Překvapení (1889)*
File: Ludek Marold Maler im Atelier.jpg |*Malíř v ateliéru (1892)*


## Poznámky


## Literatúra
* 
* 
* MUCHA, Jiří. *[[Alfons Mucha]]*. Praha: Mladá fronta, 1982, str.&nbsp;51, 68, 88–9, 116–7, 126, 199, 267, 283
* 

## Referencie


## Iné projekty

## Externé odkazy
* Informační systém abART: Marold Luděk
* ČT 2011, dokument Luděk Marold: Vaječný trh v Praze
* Luděk Marold – informácie na webe Pražskej informačnej služby

## Zdroj

Kategória:Českí maliari
Kategória:Českí ilustrátori
Kategória:Osobnosti z Prahy